|  |  |  |
| --- | --- | --- |
| ГРБОВИ ЗА МЕМОРАНДУМ | Република Србија  Аутономна покрајина Војводина  **Покрајински секретаријат за**  **пољопривреду, водопривреду и шумарство**  Булевар Михајла Пупина 16, 21000 Нови Сад  Т: +381 21 487 44 11; 456 721 F: +381 21 456 040  psp@vojvodina.gov.rs | |
| БРОЈ: 003901340 2025 09419 008 000 000 001 04 008 | | ДАТУМ: 25.09.2025. године |

На основу чл. 16, 24. и 33. Покрајинске скупштинске одлуке о покрајинској управи („Службени лист АПВ“, бр. 37/14 и 54/14 - др.одлука, 37/15, 29/17, 24/19, 66/20, 38/21 и 22/25), чл. 11. и 23. став 4. Покрајинске скупштинске одлуке о буџету АП Војводине за 2025. годину („Службени лист АПВ“, брoj 57/2024 и 38/25- ребаланс), у вези са Покрајинском скупштинском одлуком о годишњем програму коришћења средстава из Буџетског фонда за развој ловства Аутономне покрајине Војводине у 2025. години („Службени лист АП Војводине“, број 57/24 и 38/25)и члана 18. Правилникa о спровођењу конкурса које расписује Покрајински секретаријат за пољопривреду, водопривреду и шумарство („Службени лист АПВ“, број 24/25), покрајински секретар за пољопривреду, водопривреду и шумарствo, доноси

**КОНКУРС**

**ЗА ДОДЕЛУ** СРЕДСТАВА ЗА УНАПРЕЂЕЊЕ ЛОВНОГ ТУРИЗМА У АП ВОЈВОДИНИ У 2025. ГОДИНИ

1. **ЦИЉ И ПРЕДМЕТ КОНКУРСА**

Конкурс за доделу средстава за унапређење ловног туризма у АП Војводини у 2025. години се расписује у циљу унапређења ловно туристичке понуде корисника ловишта.

Предмет конкурса је додела бесповратних средстaва за суфинансирање: Инвестиционог и текућег одржавања објекта ловачких удружења (ловачки домова) и набавка опреме за објекте ловачких удружења.

1. **ВИСИНА БЕСПОВРАТНИХ СРЕДСТАВА**

За реализацију мере предвиђено је укупно **80.000.000,00 динара** за активности:

* Инвестициона улагања
* текуће одржавање објекта
* Набавка опреме за за објекте ловачких удружења.

За реализацију активности предвиђено је укупно **80.000.000,00 динара**.

Приликом обрачуна, узима се вредност инвестиције **са порезом на додату вредност (ПДВ).**

**Максималан износ бесповратних средстава** по једној пријави не може бити већи од **3.000.000,00 динара**.

**Минималан износ бесповратних средстава** по једној пријави износи 1**50.000,00 динара.**

1. **НАМЕНА СРЕДСТАВА**

Бесповратна средства која се додељују по конкурсу намењена су за:

* инвестицина улагања у објекат као што су: реконструкцију, адаптација, санација и инестиционо одржавање објекта, грађење једноставних помоћних објеката, уклањање препрека за особе са инвалидитетом; уградња унутрашњих инсталација (гас, струја, вода, топлотна енергија и сл.)
* за радове за које није потребно прибављати акт надлежног органа као што су текуће одржавање објекта и постројења инсталисане снаге до 50 кW за производњу енергије из енергије сунца
* Набавка опреме: набавке опреме, система за климатизацију и грејање објеката: опремања кухиње, трошкови опремања просторија за потребе смештаја ловаца, набавке опреме за купатило и сл.

Листа прихватљивих инвестиција приказана је у члану 4. Правилникa о додели средстава за унапређење ловног туризма у АП Војводини у 2025. години

**КОРИСНИЦИ**

Право на подстицаје остварују ловачка удружења која су корисници ловишта или ловних ревира у Аутономсној покрајини Војводини.

1. **ВРЕМЕНСКИ ОКВИР**

Конкурс је отворен до **10.10.2025. године.**

1. **ПОТРЕБНА ДОКУМЕНТАЦИЈА**
2. Образац пријаве (попуњен искључиво на рачунару) са обавезним потписом подносиоца пријаве;
3. Доказ о измиреним доспелим пореским обавезама које су доспеле до 31.12.2024. године за подносиоца пријаве (издато од стране надлежног органа јединице локалне самоуправе пребивалишта, као и надлежног органа локалне самоуправе где се налази предметна инвестиција, уколико се предметна инвестиција налази на територији друге локалне самоуправе у АП Војводини);
4. Извод из катастра непокретности са подацима о власништву одн корисништву, теретима и ограничењима за парцелу на којој се налази објекат који је предмет инвестиције;
5. уколико за објекат није у у листу непокретности није упасаноо власништво односно корисништво доставља се:

* Уговор о закупу или уступању на коришћење предметног објекта закључен са закуподавцем, односно уступиоцем на период закупа, односно коришћења који не може бити краћи од 31.12.2030. године оверен код јавног бележника;
* сагласност власника обjeкта да се изврши инвестиционо улагање;

1. Изјава 1. подносиоца пријаве који својим потписом потврђује под материјалном и кривичном одговорношћу истинитост и тачност података и даје сагласност за коришћење датих података током процеса провере, плаћања и трајања утврђених обавеза;
2. Изјава 2. подносиоца пријаве који својим потписом потврђује да је упознат са одредбама члана 103. Закона о општем управном поступку („Службени гласник РС“ бр. 18/2016, 95/2018 –аут.тумачење и 2/23 –одлука УС),. по којима је орган дужан да по службеној дужности, у складу са законом, врши увид, прибавља и обрађује податке о чињеницама о којима се води службена евиденција, а који су неопходни за одлучивање;
3. Изјава 3. кподносиоца пријаве који својим потписом потврђује под материјалном и кривичном да објекта користи за потребе ловачког удружења, односно да објекта који је у власништву није дат у закуп трећем лицу
4. Фотографије објекта пре извођења радова или опремња објкета
5. Бизнис план ( попунити модел из прилога пријавног обрасца)

***Документација која се доставља за суфинансирање инвестиционог улагања:***

1. USB или CD са техничком документација на основу које је орган надлежан за издавање грађевинске дозволе издао грађевинску дозволу или решење о одобрењу извођења радова
2. грађевинску дозволу или решење о одобрењу за извођење радова
3. предмер и предрачун радова потписан и оверен од стране одговорног пројектанта (документ не старији од шест месеци с нумерисаним странама, обавезно да садржи број и датум израде);
4. Изабрана понуда извођача радова;
5. Одлука о именовању одговорног извођача радова;
6. Одлуку о именовању надзорног органа са припадајућом лиценцом

***Документација која се доставља за суфинансирање текућег одржавања објеката***

1. акт издат од стране органа надлежног за издавање грађевинске дозволе којим се потврђује да је предметнa врстa радова, у приложеном предмеру и предрачуну радова, текуће одржавање објекта односно да су радови за које се не издаје решење о одобрењу за извођење радова према по члану 144. или члану 145. Закону о планирању и изградњи ("Сл. Гласник РС", бр. 72/09, 81/09 - испр., 64/10 – одлука УС, 24/11, 121/12, 42/13 - одлука УС, 50/13 - одлука УС, 98/13 - одлука УС, 132/14, 145/14, 83/18, 31/19, 37/19 – др. закон, 9/20, 52/2021 и 62/2023)
2. предмер и предрачун радова потписан и оверен од стране одговорног пројектанта (документ не старији од шест месеци с нумерисаним странама, обавезно да садржи број и датум израде);
3. Изабрана понуда извођача радова;
4. Одлуку о именовању надзорног органа са припадајућом лиценцом према радовима обухваћеним премером и предрачуном

***Документација која се доставља за набавку опреме:***

1. предрачун са спецификацијом опреме која садржи основне карактеристике опреме (коначан оригинал рачун мора бити идентичан предрачуну по износу, спецификацији и добављачу опреме)
2. изјава добављача да може извршити испоруку предмета инвестиције из предрачуна до 01. јуна 2026. године

*Опционо:*

1. Доказ да је члан асоцијације ловаца на подручју АП Војводине

Подносилац пријаве треба да се изјасни на обрасцу који је саставни део пријаве о томе да ли ће документацију о подацима и чињеницама о којима се води службена евиденција у складу са законом који уређује општи управни поступа**,** прибавити сам или ће Покрајински секретаријат по службеној дужности од надлежних органа прибављати податке о чињеницама о којима се води службена евиденција у складу са законом који уређује општи управни поступак.

Уколико се опрема набавља из иностранства, подносилац пријаве обавезан је да достави документа преведена на српски језик, од стране овлашћеног судског тумача. Уколико је рачун/предрачун исказан у страној валути, неопходно је у обрасцу пријаве унети вредност опреме у динарској противвредности, обрачунатој по средњем курсу НБС, на дан издавања рачуна/предрачуна.

Комисија задржава право да поред наведених затражи и друга документа.

1. **НАЧИН ДОСТАВЉАЊА ПРИЈАВА**

**П**ријаву са потребном документацијом доставља:

- путем поште на адресу: Покрајински секретаријат за пољопривреду, водопривреду и шумарство, 21000 Нови Сад, Булевар Михајла Пупина број 16, с назнаком: „Конкурс за доделу средстава за унапређење ловног туризма у АП Војводини у 2025. Години“-

- лично у Писарници покрајинских органа управе

Документација се доставља у једном штампаном примерку као и у електронској верзији на УСБ-у искључиво у ПДФ-у (сваки приложени документ мора имати тачан назив нпр. Лична карта, Подаци о пољопривредном газдинству, Уговор и сл.)

1. **КОНТАКТ**

Додатне информације и термин за консултације могу се добити путем **електронске поште:** [**psp@vojvodina.gov.rs**](mailto:psp@vojvodina.gov.rs)или путем телефона број: 021/487-4411 у периоду од 10,00 до 13,00 часова.

1. **ПРЕУЗИМАЊЕ ДОКУМЕНТАЦИЈЕ У ЕЛЕКТРОНСКОЈ ФОРМИ**

Текст конкурса, Правилник, образац пријаве, изјаву добављача, изјаве 1, 2 и 3., обавезни модел бизнис плана,, захтев за исплату и извештај о наменском утрошку средстава могу се преузети са интернет адресе: [*www.psp.vojvodina.gov.rs*](http://www.psp.vojvodina.gov.rs/).

**Покрајински секретар**

**Владимир Галић**